किसी गंभीर विषय को कैसे सड़कछाप बहस में बदला जाए यह भारत के सेकुलर मीडिया से सीखना चाहिए। उसके लिए जनता के टैक्स से चलने वाले एक केंद्रीय विश्वविद्यालय में पाकिस्तान को बनाने वाले जिन्ना की तस्वीर लगी होने से बड़ी चिंता की बात इसके समर्थन में दी जा रही दलीलें हैं। विभाजनकारी सोच को मीडिया मंच उपलब्ध करा रहा है। स्वतंत्रता संघर्ष के बारे में वामपंथी इतिहासकारों के गढ़े झूठ को फैलाने में मीडिया ने भरपूर सहायता की। जिन्ना के समर्थन में 10-15 कथित छात्रों ने दिल्ली में उत्तर प्रदेश भवन के बाहर प्रदर्शन किया, लेकिन इसे मीडिया ने भरपूर प्रचारित किया।